**Rozhodcovský súd Slovenskej poľovníckej komory**

**Základné ustanovenia**

**Sadzobník poplatkov rozhodcovského konania upravuje trovy rozhodcovského konania, vede­ného pred STÁLYM ROZHODCOVSKÝM SÚDOM zriadeným pri Slovenskej poľovníckej komore (ďalej len „Sadzobník").**

**Čl. I. Trovy rozhodcovského konania**

Trovy rozhodcovského konania sú:

1. poplatky, a to:
   1. poplatok za rozhodcovské konanie,
   2. osobitný poplatok na úhradu trov rozhod­covského konania, v ktorom má ako rozhodca rozhodovať iná osoba, než je osoba zapísaná v Zozname rozhodcov Rozhod­covského súdu,
   3. iné poplatky určené v tomto Sadzobníku,
2. náklady   rozhodcovského  konania, a to najmä:

a) trovy na vykonanie dôkazov,

b) odmena znalca alebo tlmočníka,

c) hotové výdavky Rozhodcovského súdu,

1. vlastné trovy, a to najmä:

a) hotové výdavky účastníkov rozhodcovské­ho konania a ich zástupcov,

b) odmena za zastupovanie účastníka rozhod­covského konania advokátom.

**Čl. II. Platenie trov rozhodcovského konania**

1. Poplatky sa vyberajú za úkony súvisiace so začatím a priebehom rozhodcovského kona­nia, a to vo výške určenej v tomto Sadzobníku.
2. Trovy  rozhodcovského konania je povinný zaplatiť účastník rozhodcovského ko­nania, ktorý vykonanie úkonu navrhol alebo ktorý úkon vykonal, pokiaľ nie je určené, že trovy rozhodcovského konania platia účastníci rozhodcovského konania spoločne a nerozdielne alebo iba niektorí účastníci roz­hodcovského konania.
3. Povinnosť zaplatiť trovy rozhodcovské­ho konania vzniká vykonaním úkonu alebo  
   navrhnutím vykonania úkonu.
4. Trovy rozhodcovského konania je osoba povinná zaplatiť v lehote určenej Rozhodcov­ským súdom alebo Predsedom Rozhodcovské­ho súdu.
5. Následkom nezaplatenia trov rozhod­covského  konania je  nevykonanie  požado­vaného úkonu, alebo neuskutočnenie konania, alebo iný následok podľa Rokovacieho poriad­ku a platných právnych predpisov.
6. Rozhodcovský súd vráti zaplatené trovy konania v prípadoch určených v tomto sadzobníku.

**Čl. III. Hodnota predmetu sporu**

Hodnotu predmetu sporu je povinný uviesť žalobca v žalobe, a to aj v prípadoch,  
keď nárok alebo časť nároku žalobcu má nepe­ňažnú povahu.

1. Hodnota predmetu sporu sa určuje naj­mä:

a) vymáhanou sumou v žalobách o peňažné plnenie,

b) hodnotou vymáhaného majetku v žalobách o vydanie majetku,

c) hodnotou predmetu právnych vzťahov v okamihu   podania  žaloby   v určovacích žalobách alebo v žalobách o zmenu práv­nych vzťahov na základe údajov, ktoré sú k   
dispozícii,

d) ak ide o materiálne záujmy žalobcov v prípadoch žalôb o určité konanie alebo nekona­nie.

1. Ak je v žalobe uvedených viacero náro­kov, musí sa suma každého nároku určiť samostatne, pričom hodnota predmetu sporu sa ur­čuje ako súčet všetkých nárokov.
2. Ak žalobca neurčil hodnotu predmetu sporu a neučiní tak ani v lehote, ktorú mu  
   stanoví rozhodcovský súd, určí hodnotu pred­metu sporu z dostupných informácií uvedených najmä v žalobe Rozhodcovský súd, alebo Predsedníctvo RS.
3. Ak sa nedá určiť hodnota sporu ani takto, poplatok sa zaplatí paušálnou sumou uvedenou v tomto Sadzobníku..
4. Povinnosť určiť predmet sporu sa vzťa­huje aj na účastníka rozhodcovského konania, ktorý podá vzájomnú žalobu, alebo uplatní námietku započítania, alebo uplatní iný spoplatnený úkon podľa Rokovacieho poriadku a tohto Sadzobníka.
5. Pri kumulácii dôvodov na zníženie poplatku maximálne celkové zníženie poplatku je 50 %.
6. Poplatok  sa  zvyšuje, ak sa na rozhodcovskom konaní  zúčastnia viac  ako dvaja účastníci konania, a to o 30 % za každého ďalšieho účastníka.
7. Zvýšený poplatok za každého ďalšieho účastníka hradí žalobca. Vedľajší účastník si zvýšený poplatok, ktorý naňho pripadá, hradí sám.
8. Na krytie nákladov rozhodcovského konania pri prejednávaní sporu pred Rozhodcovským súdom (najmä vykonávanie dôkazov, výdavky svedkov, vyplácanie znalečného, tlmočného, preklady písomností, cestovné výdavky roz­hodcov, ústne pojednávanie mimo sídla Rozhodcovského súdu, poštovné) sú účastníci konania povinní zložiť primeraný preddavok vo výške a lehote určenej Predsedom Rozhod­covského súdu.
9. Povinnosť zložiť primeraný preddavok na náklady rozhodcovského konania uloží Rozhodcovský súd alebo Predseda Rozhodcovského súdu účastníkovi rozhodcovského konania, ktorý navrhol vyko­nať úkon, alebo ktorý dal na vykonanie úkonu s ktorým sú spojené náklady podnet, alebo ak vznikajú náklady v záujme niektorého účast­níka rozhodcovského konania.
10. Kým nie je určený preddavok zložený, úkony, na ktoré je určený, sa nevykonajú.

**Čl. IV.  Vlastné trovy**

1. Každý z účastníkov rozhodcovského konania platí hotové výdavky, ktoré jemu alebo jeho zástupcovi vznikli v priebehu rozhodcovského konania, ako aj odmenu za zastupovanie advokátom.

**Čl. V.** **Náhrada trov konania**

1. Rozhodcovský  súd  môže  účastníkovi rozhodcovského konania, ktorý mal vo veci úspech, priznať náhradu trov konania, a to:

a) náhradu poplatkov zaplatených účastníkom rozhodcovského konania,

b) náhradu nákladov Rozhodcovského súdu zaplatených účastníkom rozhodcovského konania alebo jeho zástupcom,

c) náhradu vlastných trov účastníka rozhod­covského konania alebo jeho zástupcu, ako aj odmenu za zastupovanie účastníka roz­hodcovského konania advokátom vo výške tarifnej odmeny podľa advokátskej tarify.

1. Ak mal účastník rozhodcovského kona­nia vo veci čiastočný úspech, môže mu Rozhodcovský súd priznať čiastočnú náhradu trov konania.
2. Rozhodcovský súd môže uložiť účastní­kovi rozhodcovského konania, ktorý nemal vo veci úspech, alebo ktorý mal vo veci čiastočný neúspech, zaplatenie nákladov konania Rozhodcovskému súdu, ktoré neboli pokryté zlože­nými preddavkami na náklady rozhodcovského konania.
3. Účastníci rozhodcovského konania sa môžu dohodnúť na odlišnom znášam trov ko­nania. K dohode účastníkov rozhodcovského konania musí dôjsť pred rozhodnutím o tro­vách rozhodcovského konania. Dohoda musí byť vyhotovená v písomnej forme, podpísaná oprávnenými osobami konajúcimi v mene účastníkov rozhodcovského konania a doručená Rozhodcovskému súdu.

**Čl. VI.**  **Sadzobník poplatkov rozhodcovského konania**

1. Poplatok:

a) za rozhodcovské konanie pri podaní žaloby, vzájomnej žaloby a námietky započítania v obchodných veciach je 3,5 % (tri a pol percenta) z hodnoty predmetu sporu, najmenej 60 eur, najviac  15.000  eur; v ostatných žalobách a žalobách kde predmet konania nemožno oceniť peniazmi 120 eur,   
b) za rozhodcovské konanie za zmenu, alebo doplnenie žaloby, vzájomnej ža­loby alebo námietky započítania výšky hodnoty rozdielu medzi požadovanou- uplatňovanou sumou a skutočne zaplatenou sumou 30 eur,

c) pri podaní návrhu na zmierovacie konanie 50% poplatku za rozhodcovské konanie určeného pri podaní žaloby, najmenej 30 eur, najviac 15.000 eur,

d) pri podaní návrhu na vydanie predbežného opatrenia 30 eur,

e) pri námietke o nedostatku právomoci Rozhodcovského súdu 60 eur,

f) osobitný na úhradu trov rozhodcovského konania v ktorom má ako rozhodca rozhodovať iná osoba než je osoba zapísaná v Zozname rozhodcov rozhodcovského súdu Slovenskej poľovníckej komory 300 eur.

(2) Poplatok vedľajšieho účastníka za pris­túpenie do rozhodcovského konania je  
 3 % (tri percentá) z hodnoty predmetu sporu, najmenej 30 eur, najviac 1500 eur.

(3) Ak bol zaplatený poplatok za rozhodcovské konanie pri podaní žaloby podľa ods.1

písm. a) a účastník konania podá návrh na zmierovacie konanie, Rozhodcovský súd

vráti pomernú časť poplatku za rozhodcovské konanie po právoplatnom skončení

sporu zmierom.

**Čl. VII. Odmena rozhodcov a cestovné náhrady**

1. Odmena rozhodcov okrem nároku na hotové výdavky spojené s rozhodovaním je odmena za rozhodovanie:

a) v konaní pred jedným rozhodcom 25% z vybratého súdneho poplatku,

b) v konaní pred trojčlenným rozhodcovským senátom 20% pre člena senátu a 30% pre predsedu senátu z vybraného súdneho poplatku,

c) v prípade mimoriadneho efektívneho konania alebo pri rozhodovaní v mimoriadne zložitých prípadoch môže predseda rozhodcovského súdu zvýšiť odmenu uvedenú v písm. a) a b) maximálne o 25%.

(2) Cestovné náhrady rozhodcov nesúvisiace s rozhodovaním vypláca podľa

osobitného interného predpisu1) SPK.

**Čl. VIII. Záverečné ustanovenia**

Tento Sadzobník poplatkov rozhodcovského konania je prílohou č. 1 Rokovacieho poriadku stáleho Rozhodcovského súdu zriadeného Slovenskou poľovníckou komorou. Sadzobník na návrh Predsedníctva Rozhodcovského súdu nadobúda platnosť dňom schválenia prezídiom Slovenskej poľovníckej komory- t. j. 26. 04. 2019 a účinnosť dňom zverejnenia v Obchodnom vestníku.

Ing. Tibor Lebocký, PhD. v. r. JUDr. Miroslav Abelovský v. r.

prezident SPK predseda RS SPK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1) Čl. IV. ods. 4 Internej smernice SPK o pravidlách hospodárenia a systému vedenia účtovníctva.